SET สัปดาห์นี้ผันผวนชี้ระวังไถ่ถอน LTF-RMF
Technical Weekly : by Capital Nomura Securities (Thailand) 
3 ม.ค. 2560

Technical Weekly : by Capital Nomura Securities (Thailand)   
บล.โนมูระ พัฒนสิน ระบุในบทวิเคราะห์ว่าสัปดาห์ที่ผ่านมามา SET แกว่งขึ้นแรงหนุนจากเม็ดเงิน LTF/RMF เพื่อรับสิทธิประโยชน์ทางภาษีช่วงโค้งสุดท้ายของปีผสานกับการรายงานดัชนีชีนำเศรษฐกิจของไทย (ผลผลิตภาคอุตสาหกรรมขยายตัวสูงสุดรอบ 43 เดือน) บ่งชี้ว่าแนวโน้มเศรษฐกิจไทยมีการฟื้นตัวอย่างต่อเนื่ือง
อย่างไรก็ดีสำหรับทิศทางการลงทุนสัปดาห์นี้ซึ่งเป็นสัปดาห์แรกของปี 2017 อาจจะเป็นสัปดาห์ที่ค่อนข้างผันผวนเนื่ืองจากคาดปริมาณการซื้อขายจะกลับมาคึกคึกอีกครั้งหลังผ่านพ้นช่วงการหยุดยาว
โดยแนะให้ระมัดระวังประเด็นการไถ่ถอนเงิน LTF/RMF ที่ีครบกำหนดการถือครอง 5 ปีปฎิทินประเมินเบื้องต้นมีมูลค่าราว 45,508 ล้านบาทที่ต้นทุนเฉลี่ย SET Index 1387 จุดคิดเป็นกำไรเฉลี่ยราว +11.2% อาจเป็นปัจจัยที่กดดันภาพรวมตลาดสั้น แต่อย่างไรก็ตามเราเริ่มเห็นสัญญาณบวกจากทิศทาง Fund Flow ของนักลงทุนต่างชาติที่พลิกกลับมาซื้อสุทธิในตลาดหุ้นไทยเป็นสัปดาห์แรกกว่า 197 ล้านเหรียญสหรัฐฯหลังจากขายติดต่อกันกว่า 2 สัปดาห์ตอบรับทิศทางค่าเงิน EM-Asia ที่กลับมาแข็งค่าสอดคล้องกับ Fund Flow ของตลาด EM-Asia ที่ซื้อสุทธิในสัปดาห์นี้ถึง 986 ล้านเหรียญสหรัฐฯคาดจะเป็นปัจจัยที่ช่วยพยุง SET ท่ามกลางความผันผวนได้
สำหรับปัจจัยอืนๆที่น่าติดตาม 1) วันที่ 2 ม.ค. การรายงานดัชนี PMI จีน Consensus คาดที่ 51.5 จาก 51.7 ในเดือนก่อน 2) วันที่ 4 ม.ค. ติดตามรายงาน FOMC Minutes ถึงมุมมองของFED ต่อเศรษฐกิจสหรัฐฯหลังปรับขึ้นอัตราดอกเบี้ย ในการประชุม FOMC ที่ีผ่านมาซึ่งจะเป็นตัวสะท้อนโอกาสการปรับขึ้นอัตราดอกเบี้ยสหรัฐฯในช่วงถัดไปว่าจะเป็นไปในอัตราเร่งหรือไม่
ท้ายที่สุดนี้ CNS ขออวยพรให้นักลงทุนทุกท่านประสบความสำเร็จในการลงทุนและมีสุขภาพพลานามัยที่แข็งแรงตลอดปี 2017
&lt;&lt;&lt;คลิกเพื่อดูรายละเอียด&gt;&gt;&gt;…